Komisjoni määrus (EÜ) nr 926/2004,

26. aprill 2004,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] eriti selle artikli 9 lõike 1 punkti a,

ning arvestades järgmist:

(1) Määrusele (EMÜ) nr 2658/87 lisatud kaupade koondnomenklatuuri ühtse kohaldamise tagamiseks on vaja vastu võtta meetmed käesoleva määruse lisas osutatud kaupade klassifitseerimiseks.

(2) Määrusega (EMÜ) nr 2658/87 on kehtestatud kaupade koondnomenklatuuri tõlgendamise üldeeskirjad. Neid eeskirju kohaldatakse ka teiste täielikult või osaliselt kaupade koondnomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega, et kohaldada kaubavahetusega seotud tariifseid või muid meetmeid.

(3) Vastavalt nimetatud üldeeskirjadele tuleb lisas esitatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud CN-koodide alla.

(4) On asjakohane, et järgides ühenduses kehtivaid meetmeid, mis on seotud tekstiiltoodete kahekordse kontrollimise süsteemide ning eelneva ja tagasiulatuva ühenduse kontrolliga nimetatud toodete ühendusse importimisel, võib omanik vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik [2] artikli 12 lõike 6 sätetele 60 päeva jooksul jätkuvalt tugineda sellisele liikmesriikide tolliasutuste antud siduvale tariifiteabele kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele.

(5) Tolliseadustiku komitee ei ole oma eesistuja määratud tähtaja jooksul arvamust esitanud,

ON VASTU VÕTNUD KÄESOLEVA MÄÄRUSE:

Artikkel 1

Lisas esitatud tabeli 1. veerus kirjeldatud kaubad klassifitseeritakse koondnomenklatuuris 2. veerus näidatud CN-koodide alla.

Artikkel 2

Vastavalt ühenduses kehtivatele meetmetele, mis on seotud kahekordse kontrollimise süsteemide ning eelneva ja tagasiulatuva ühenduse kontrolliga tekstiiltoodete ühendusse importimisel, võidakse vastavalt määruse (EMÜ) nr 2913/92 artikli 12 lõikele 6 veel 60 päeva jooksul tugineda liikmesriikide tolliasutuste antud siduvale tariifiteabele, mis ei vasta käesolevale määrusele.

Artikkel 3

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 26. aprill 2004

Komisjoni nimel

komisjoni liige

Frederik Bolkestein

[1] EÜT L 256, 7.9.1987, lk 1. Määrust on viimati muudetud komisjoni määrusega (EÜ) nr 2344/2003 (ELT L 346, 31.12.2003, lk 38).

[2] EÜT L 302, 19.10.1992, lk 1. Määrust on viimati muudetud 2003. aasta ühinemisaktiga.

--------------------------------------------------

LISA

Kirjeldus | Liigitus | Põhjendus |

(1) | (2) | (3) |

1.Kumminiidiga kombineeritud elastsest silmkoekangast (keemilised kiud) silmusekujuline valmistoode(juuksekumm)(Vt fotot nr 629) [1] | 61178010 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1 ja 6, XI jaotise märkuse 7 punktiga f ja märkusega 10 ning CN-koodide 6117, 611780 ja 61178010 sõnastusega. Pidades silmas riide iseloomu, tuleks asjaomast toodet käsitleda valmis rõivamanusena sarnaselt suurrätikutele, pea- ja kaelarätikutele, mantiljadele, lipsudele ja kikilipsudele. Klassifitseerimine rubriiki 9615 on välistatud, kuna nimetatud rubriigi tooted koosnevad tavaliselt plastikust, elevandiluust, luust, sarvest, kilpkonnaluust, metallist jne. Vaata ka HS selgitavat märkust rubriigi 9615 punkti 3 kohta. Lisaks kuuluvad XI jaotise märkuse 10 kohaselt selgelt XI jaotise alla elastsed tooted, mis koosnevad kumminiitidega kombineeritud tekstiilmaterjalidest. |

2.Silmusekujuliseks kokkuõmmeldud valmistoode, mis koosneb täielikult riidega (keemilised kiud) kaetud elastsest paelast(juuksekumm)(Vt fotot nr 630) [1] | 62171000 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1 ja 6, XI jaotise alamrubriigi märkuse 7 punktiga e ning CN-koodide 6217 ja 62171000 sõnastusega. Pidades silmas riide iseloomu, tuleks käesoleval juhul mujal nimetamata asjaomast toodet käsitleda valmis rõivamanusena sarnaselt suurrätikutele, pea- ja kaelarätikutele, mantiljadele, lipsudele ja kikilipsudele. Klassifitseerimine rubriiki 9615 on välistatud, kuna nimetatud rubriigi tooted koosnevad tavaliselt plastmassist, elevandiluust, luust, sarvest, kilpkonnaluust, metallist jne. Vaata ka HS selgitavat märkust rubriigi 9615 punkti 3 kohta. |

+++++ TIFF +++++

[1] Fotod on üksnes teavitava iseloomuga.

--------------------------------------------------